Tolong jelaskan mengenai Bisabolol dalam bahasa melayu

Bisabolol, atau atau secara formalnya α-(−)-bisabolol, juga dikenali sebagai levomenol,  ialah alkohol sesquiterpene monosiklik semulajadi. Ia merupakan minyak likat tidak berwarna yang menjadi konstituen utama minyak pati daripada chamomile Jerman ( Matricaria recutita ) dan Myoporum crassifolium .  Sebatian ini kurang larut dalam air dan gliserin, tetapi larut dalam etanol .  Enansiomer, α-(+)-bisabolol, juga ditemui secara semula jadi tetapi jarang didapati. Bisabolol sintetik biasanya campuran racemik kedua-dua, α- (±) -bisabolol.

Bisabolol mempunyai aroma bunga manis yang lemah dan digunakan dalam pelbagai wangian. Ia juga telah digunakan selama beratus-ratus tahun dalam kosmetik kerana sifatnya yang kononya menyembuhkan kulit. Bisabolol diketahui mempunyai ciri-ciri anti-merengsa, anti-radang, dan anti-mikrob.   Bisabolol juga digunakan untuk meningkatkan penyerapan perkutaneus molekul tertentu.

Sebatian berkaitan struktur yang dikenali sebagai β-bisabolol (nombor pendaftaran CAS [15352-77-9]) hanya berbeza dalam kedudukan kumpulan berfungsi alkohol tertier.